google/wiki40b huggingface dataset:
भारतीय सलेटी धनेश

भारतीय सलेटी धनेश को इंडियन ग्रे हॉर्नबिल पक्षी के रूप में जाना जाता है ।हॉर्नबिल दुनिया के सबसे आकर्षक पक्षियों में से है। गाय के सींग के समान अदभुत रंग-बिरंगी चोंच उस पर हड्डियों से बना हेलमेट उसकी ख़ास विशेषता है।  यह बुसेरोटिडी परिवार का पक्षी है, जो मुख्य रूप से एशिया, अफ्रिका, और मेलानेशिया के द्वीपों, जिनमे न्यू गिनी और फिजी आदि शामिल है, में पाया जाता है। हॉर्नबिल की लगभग 55 प्रजातियां हैं। इनमे 24 प्रजातियां अफ्रिका में है। भारतीय उप महाद्वीप में इसकी 10 प्रजातियां है, जिनमें 9 प्रजातियां भारत और निकटवर्ती देशों में है। इनमें 'इन्डियन ग्रे हॉर्नबिल' की प्रजाति सब जगह फैली हुई है। इंडोनेशिया में हॉर्नबिल की 13 प्रजातियां है।
हॉर्नबिल दिन में भ्रमण करने वाला पक्षी है। यह जोड़े में या समूह में विचरण करता है। यह सर्वभक्षी पक्षी मुख्य रूप से फल-फूल और छोटें जीवों को खाता है। यह अक्सर जोड़ा बनाकर साथ रहता है। मादा एक बार में छह सफ़ेद अंडे पेड़ के कोटर या चट्टान की दरार देती है।
अंडे देने के बाद मादा अक्सर इस कोटर में अपने आप को कैद कर लेती है। नर व मादा खोल के मुंह को मिट्टी  की दीवार से बंद कर देते है। उसमे सिर्फ खाना पहुंचाने लायक ही छेद रह जाता है। इस दौरान नर फलों का गुदा मादा को भोजन के रूप में पहुंचाता रहता है। जब बच्चे बड़े हो जाते है, तो नर और मादा मिट्टी की दीवार को हटा देते है।
हॉर्नबिल के सिर पर बना हेलमेट एक प्रकार की हड्डी होती है, जिसे 'हॉर्नबिल आइवरी' कहते है। इसकी चीन व जापान आदि देशों में नक्काशीदार वस्तुएं बनाने में बड़ी मांग है। इसी कारण मनुष्य ही इसका सबसे बड़ा शत्रु है।
एयर न्यूज़ीलैंड

अनुषंगी

संचालन अनुषंगी (सहयोगी)
एयर न्यूज़ीलैंड के संचालन सहयोगी निम्नलिखित हैं। 
एयर न्यूज़ीलैंड कंसल्टिंग 
एयर न्यूज़ीलैंड हॉलीडेज
एयर न्यूज़ीलैंड कार्गो 
एयर न्यूज़ीलैंड के चार पूर्ण स्वामित्व वाली सहयोगी एयरलाइन्स हैं।
इसके तीन पूरी तरह से एकीकृत क्षेत्रीय एयरलाइन हैं- एयर नेल्सन, ईगल एयरवेज और माउंट कुक एयरलाइन ये सब साथ मिलकर एयर न्यूज़ीलैंड लिंक बनाते हैं। 
एयर नेल्सन जो नेल्सन में अवस्थित हैं , ऐनजेड 8000 सीरीज इसकी फ्लाइट्स का नंबर हैं। 
ईगल एयरवेज जो हैमिलटन में अवस्थित हैं, ऐनजेड 2000 सीरीज इसकी फ्लाइट्स का नंबर हैं।
माउंट कुक एयरलाइन जो क्रिस्चुरच में अवस्थित हैं , ऐनजेड 5000 सीरीज इसकी फ्लाइट्स का नंबर हैं।

प्रायोजक

एयर न्यूज़ीलैंड , घरेलु रग्बी क्लब प्रतियोगिता एयर न्यूज़ीलैंड कप 2009 का प्रमुख प्रायोजक था। यह एयरलाइन्स एयर न्यूज़ीलैंड वाइन अवार्ड्स एवं एयर न्यूज़ीलैंड फैशन एक्सपोर्ट अवार्ड को भी प्रायोजित करता हैं।

गंतव्यों

एयर न्यूज़ीलैंड एवं इसके सहयोगी 25 घरेलु गंतव्यों एवं २६ अंतरार्ष्ट्रीय गंतव्यों में सेवाएं उपलब्ध कराता हैं जिसमे एशिया, यूरोप, नार्थ अमेरिका एवं ओशिनिया के क्षेत्र सम्मिलत हैं। एयर न्यूज़ीलैंड केवल 6 घरेलु डेस्टिनेशंस को सेवाएं उपलब्ध कराता हैं जबकि बचे हुए 19 गंतव्यों पे इसके सहयोगी सेवाएं उपलब्ध कराते हैं।।
वैशाख कृष्ण चतुर्दशी

वैशाख कृष्ण चतुर्दशी भारतीय पंचांग  के अनुसार द्वितीय माह की उनतीसवी तिथि है, वर्षान्त में अभी ३०१ तिथियाँ अवशिष्ट हैं।
अवोगाद्रो का नियम

उदाहरण

हाइड्रोजन एवं नाइट्रोजन के समान आयतन में अणुओं की संख्या समान होगी यदि वे एक ही ताप व दाब पर रखीं हो तथा आदर्श गैस के समान व्यवहार कर रही हों। व्यवहार में वास्तविक गैसों के लिये यह नियम पूर्णत: सत्य नहीं है बल्कि "लगभग सत्य" है।
भारत कला मेला

भारत कला मेला (India Art Fair), भारत का एक कला मेला है जो प्रतिवर्ष नयी दिल्ली में लगता है। इसे पहले 'इण्डिया आर्ट समिट' कह जाता था। इसमें समसामयिक तथा आधुनिक भारतीय कला का प्रदर्शन होता है।
संसद की अवमानना

संसद की अवमानना का अर्थ है-
1-कोई ऐसा कार्य करना,टिप्पणी करना या लेख लिखना जिससे संसद की गरिमा कम होती है।
2-संसद की कार्यवाही में बाधा डालना।
3-सदन के द्वारा मना किये जाने पर भी उसकी कार्यवाही को मीडिया के द्वारा प्रकाशित करना।
संसद अपनी अवमानना के लिए दो प्रकार का दंड दे सकती है-
.-धिग्दण्ड (admonition/ Re prinam)
.-कारावास
मुल्क (फ़िल्म)

कहानी

वकील मुराद अली मोहम्मद (ऋषि कपूर) अपने हिंदू पड़ोसियों के साथ मेल-मिलाप से रहता है। इस परिवार का एक दिलचस्प किरदार है, उनकी विरक्त हिंदू वकील बहू आरती मोहम्मद (तापसी पन्नू) जो लंदन से अपने ससुराल वालों से मिलने आती है। कहानी में मोड़ तब आता है, जब अली मोहम्मद के भतीजे शाहिद (प्रतीक बब्बर) की शिनाख्त एक आतंकी हमले के लिए जिम्मेदार आतंकवादी के रूप में होती है, और फिर पूरे परिवार को आतंकवादी मान लिया जाता है। शाहिद के पिता बिलाल (मनोज पाहवा) को इस आतंकी हमले का साजिशकर्ता मानकर गिरफ्तार कर लिया जाता है। सम्मानित वकील मुराद अली मोहम्मद को भी आरोपी बनाया जाता है। इस परिवार को आतंकवादी साबित करने के लिए सरकारी वकील संतोष आनंद (आशुतोष राणा) और पुलिस अफसर दानिश जावेद (रजत कपूर) कमर कस लेते हैं।

विकास

अनुभाव सिन्हा द्वारा पढ़ी जाने वाली एक समाचार पत्र रिपोर्ट मुल्क की उत्पत्ति का मुद्दा बन गई और उन्हें एक विचार विकसित करने के लिए प्रेरित किया जिसे उन्होंने अपने दोस्तों के साथ उनके प्रतिक्रिया के लिए साझा किया।  अपने दोस्तों से सकारात्मक प्रतिक्रिया प्राप्त करने के बाद उन्होंने फिल्म को पटकथा शुरू कर दी। फिल्म के 13-14 ड्राफ्ट लिखने के बाद, अनुभाव ने फिल्म उद्योग में अपने दोस्तों को कहानी का वर्णन करना शुरू किया, उनमें से एक निर्देशक शूजीत सरकर थे। शूजीत ने कहानी को अनुभाव के सर्वश्रेष्ठ लिखित कार्यों में से एक माना और उनसे अनुरोध किया कि वे इस परियोजना पर पुनर्विचार न करें और इसके बजाय आगे बढ़ें। फिल्म में ऋषि कपूर से जुड़े मुस्लिम अनुष्ठानों की निगरानी के लिए मालिहाबाद के एक धार्मिक मुस्लिम विद्वान को बुलाया गया था। मुल्क ₹  18 करोड़ के मुल्क बजट में बनाया गया था।

विवाद

पाकिस्तान में फिल्म के ट्रेलर पर प्रतिबंध लगाने के बाद, सेंट्रल बोर्ड ऑफ फिल्म सेंसर, पाकिस्तान ने फिल्म को 3 अगस्त 2018 को भी प्रतिबंधित कर दिया। निर्णय पर प्रतिक्रिया करते हुए, निर्देशक अनुभाव सिन्हा ने पाकिस्तान के नागरिकों को पत्र लिखा: हालांकि, सेंट्रल बोर्ड ऑफ फिल्म सेंसर के अध्यक्ष दैनियल गिलानी ने कहा- "सीबीएफसी के सदस्यों ने सर्वसम्मति से मुल्क के ट्रेलर को मंजूरी नहीं देने का फैसला किया क्योंकि इसकी सामग्री फिल्म कोड, 1980 के सेंसरशिप को फहराती है, लेकिन फिल्म नहीं है द एक्सप्रेस ट्रिब्यून, पाकिस्तान द्वारा रिपोर्ट के अनुसार, फिल्म को अभी तक समीक्षा के लिए बोर्ड में जमा नहीं किया गया है।
अनुभव सिन्हा ने मुल्क की आईएमडीबी रेटिंग पर हमला करने के लिए ट्विटर पर ट्रॉल्स को धराशायी कर दिया। शुरुआत में मुल्क ने आईएमडीबी पर 10 में से 3.5 की खराब रेटिंग की थी।

समीक्षाएँ

मुल्क को आलोचकों से सकारात्मक प्रतिक्रिया मिली। शेखर गुप्ता ने फिल्म की प्रशंसा की कि मुल्क ने उस मोल्ड को तोड़ दिया है और साधारण भारतीय मुस्लिम आपको आंखों में देखते हैं, क्योंकि 7 में से 1 भारतीय मुसलमान हैं।

बॉक्स ऑफिस

यह फिल्म भारत में 800 सिनेमाघरों में 3 अगस्त 2018 को रिलीज हुई थी। भारत में पहले हफ्ते में मुल्क ने ₹ 11.30 करोड़ रुपये कमाए।
भारतीय क्रिकेट टीम का बांग्लादेश दौरा

टेस्ट सीरीज

साल 2000 से अब तक 9 मैचों की 6 सीरीज हुई हैं। उसमें बांग्लादेश ने 0 सीरीज जीते हैं।

वनडे सीरीज

साल 1988 से अब तक 32 मैचों की 29 (उसमें विश्व कप, ट्रॉफी, इतर) सीरीज हुई हैं। उसमें बांग्लादेश ने 1 सीरीज और 0 आईसीसी चैंपियन्स ट्रॉफ़ी और 0 विश्व कप जीते हैं।

टी20 सीरीज

साल 2009 से अब तक 5 मैचों की 6 (उसमें विश्व कप) सीरीज हुई हैं। उसमें बांग्लादेश ने 0 सीरीज और 0 विश्व कप जीता है।
बरोदी, जींद

बरोदी जींद जिले में स्थित एक गाँव है।
शहीद बलभद्र सिंह

परिचय

सिपाहियों के विद्रोह के लिए तो गाय-सुअर की चर्बी के कारतूस कारण बने, जबकि अवध के जमींदारो, तालुकेदारों के लिए, जो अंग्रेजों के तंत्र के ही भाग थे, ऐसा कोई कारण भी नहीं था, लेकिन सैकड़ों नाम हैं जो विदेशी राज की प्रतिक्रिया में इस क्रांति और शहादतों का हिस्सा बने। यह विद्रोह उत्तर प्रदेश के क्रांतिकारी चरित्र को उजागर करता है। 1857 का कलेवर विश्व की महानतम फ्रांसीसी राज्य क्रांति से काफी बड़ा था। 1857 की भारतीय क्रांति ने भी एक राष्ट्र का सूत्रपात किया। अगर अमेरिकी क्रांति अमेरिकी एकता का मार्ग प्रशस्त करती है तो 1857 ने भारत के राजनीतिक एकीकरण का रास्ता दिखाया है। दुनिया के इतिहास में ब्रिटिश साम्राज्य के विरुद्ध यह सबसे बड़ा विद्रोह था। इसने साम्राज्य की जड़ें हिला दीं। अगर अंग्रेजों को नेपाल से मदद न मिली होती तो गुलामी का दौर बहुत पहले खत्म हो गया होता।
लखनऊ अंग्रेजों के कब्जे में आ चुका था। बाराबंकी के ओबरी नवाबगंज के मैदान में गदर के सिपाही, दर्जन भर तालुकेदार अपनी इलाकाई सेनाओं के साथ मोर्चे की तैयारी में थे। बहुत से सैनिकों को और खुद बलभद्र सिंह का यह पहला युद्ध अनुभव था और नेतृत्व भी उन्हीं पर था। इस युद्ध में अवध के किसानों ने मशहूर रेजीमेंट हडसन हार्स को भागने पर मजबूर किया। कई तोपे भी कब्जे में ले लीं। दोबारा हुए युद्ध में तीन घटे भीषण संघर्ष हुआ। बहादुरी और जुझारूपन में नवाबगंज का युद्ध कहीं-कहीं हल्दीघाटी को स्पर्श कर जाता है। यह 13 जून 1858 की तारीख थी। इसके 5 दिन बाद 18 जून को हल्दीघाटी की तिथि पड़ती है। नवाबगंज के हवाले से 1576 में हुए हल्दीघाटी युद्ध को याद रखना भी आसान है। युद्ध संवाददाता विलियम रसेल और ब्रिगेडियर होपग्रांट ने अपने डिस्पैच में बलभद्र सिंह की वीरता, युद्ध क्षमता खुले दिल से स्वीकार की है। पहले युद्ध में अंग्रेजों की तोपों पर कब्जा कर लेने के बाद भागते शत्रु का पीछा न करने से अंग्रेजों को पुन: जवाबी हमले का अवसर मिल गया। युद्ध के प्रति पेशेवराना नजरिया न होना बलभद्र सिंह की हार व शहादत का कारण बना। दोपहर का वक्त था, जब घिर गए बलभद्र की गरदन पर पीछे से तलवार का भरपूर वार पड़ता है। किंवदंतियों के अनुसार सर कट जाता है। धड़ गिरता नहीं। हाथ यंत्रवत तलवार चलाते रहते हैं। पीढि़यों बाद भी जन मानस में सुरक्षित हो गई वह स्मृति आज भी बहुत से गीतों, आल्हा और रासो में अभिव्यक्त हो रही है। एक दूसरे युद्ध में बिलग्राम के निकट रूइया किले पर राजा नरपत सिंह की मोर्चेबंदी में ब्रिगेडियर एड्रियन होप सहित बहुत से ब्रिटिश सैनिक मारे गए। रसेल लिखता है कि लखनऊ पर पुन: कब्जे के युद्ध में रूइया युद्ध से थोड़े ही अधिक सैनिक मारे गए थे। रूइया किले के खंडहर आज भी नरपत सिंह के संघर्ष की दास्तान कहते हैं। दूसरा युद्ध फिर उसी गढ़ी पर रक्षात्मक रूप से लड़ा गया। बताते हैं कि तीसरे दिन फाटक खोलकर हुए युद्ध में नरपत सिंह साथियों सहित शहीद हुए।
अल्फ़ा ग्रुईस तारा

अन्य भाषाओं में

अल्फ़ा ग्रुईस को अंग्रेज़ी में "ऑलनेअर" (Alnair) भी कहा जाता है। यह अरबी भाषा के "अन-नाईर" (النایر) से लिया गया है जिसका अर्थ "रोशन वाला" है।

वर्णन

अल्फ़ा ग्रुईस एक B7 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की ३८० गुना है और व्यास हमारे सूरज के व्यास का ३.६ गुना है। इसका सतही तापमान १३,५०० कैल्विन अनुमानित किया गया है।
खेताफे गिरजाघर

इतिहास

ये गिरजाघर 14वीं सदी में बनाना शुरू किया गया।
मंगोलों का गुप्त इतिहास

मंगोलों का गुप्त इतिहास (प्राचीन मंगोल: , मोंगग़्योल निग़ुचा तोबचियान; अंग्रेज़ी: Secret History of the Mongols) मंगोल भाषा की सबसे पुरानी साहित्य कृति है जो आधुनिक काल तक उपलब्ध है। चंगेज़ ख़ान की सन् १२२७ में हुई मृत्यु के बाद यह किसी अज्ञात लेखक द्वारा मंगोल शाही परिवार के लिए लिखी गई थी। माना जाता है कि इसे सबसे पहले प्राचीन मंगोल लिपि में लिखा गया था हालाँकि वर्तमान तक बची हुई इसकी प्रतियाँ सभी चीनी भावचित्रों में या उस से लिप्यान्तरण करके बनी हैं। यह चीनी लिपि में आधारित प्रतियाँ १४वीं शताब्दी में मिंग राजवंश द्वारा 'युआन राजवंश का गुप्त इतिहास' के नाम से मंगोल लिपि से लिप्यान्तरण करके बनवाई गई थी।
'गुप्त इतिहास' चंगेज़ ख़ान के जीवन का सबसे अहम मंगोल-कृत बखान माना जाता है। भाषाविज्ञान के नज़रिए से यह पुरानी मंगोल भाषा पर अध्ययन करने का एक अच्छा स्रोत भी है।

मंगोलों का गुप्त इतिहास सम्पादन
पिथौरागढ़ जिला

मौसम

पिथौरागढ़ में ग्रीष्म ऋतु के समय गर्मी रहती है और शरद ऋतु के समय ठंड रहती है। वर्ष में सबसे अधिक ठंड दिसम्बर और जनवरी में माह के दौरान होती है। इसके ऊपर के स्थानों में बर्फबारी भी होते रहती है। तापमान मार्च के मध्य से बढ़ना शुरू हो जाता है और जून के मध्य तक रहता है। यहाँ वार्षिक वर्षा 36.7 सेमी होती है।

प्रशासन

जिले में १२ तहसीलें हैं: धारचूला, बंगापानी, मुनस्यारी, थल, बेड़ीनाग, गणाईगंगोली, गंगोलीहाट, देवलथल, कनालीछीना, डीडीहाट, तेजम और पिथौरागढ़।
ज़िम्बाब्वे क्रिकेट टीम का दक्षिण अफ्रीका दौरा

टेस्ट सीरीज

साल 1995 से अब तक 9 मैचों की 6 सीरीज हुई हैं। उसमें दक्षिण अफ्रीका ने 6 सीरीज जीते हैं।

वनडे सीरीज

साल 1992 से अब तक 41 मैचों की 27 (उसमें विश्व कप, ट्रॉफी, इतर) सीरीज हुई हैं। उसमें दक्षिण अफ्रीका ने 13 सीरीज और 1 आईसीसी टूर्नामेंट जीते हैं।

टी20ई सीरीज

साल 2010 से अब तक 5 मैचों की 7 सीरीज (उसमें विश्व और इतर सीरीज) हुई हैं। उसमें दक्षिण अफ्रीका ने 2 सीरीज जीती हैं।
रंजीत होसकोटे

रंजीत होसकोटे (जन्म: २० मार्च १९६९) एक भारतीय अंग्रेजी भाषा के कवि एवं लेखक और अनुवादक हैं। इनका जन्म मुंबई में हुआ।
झेन

झेन (अंग्रेजी : Zen) को ‘जेन’ भी कहा जाता है। इसका शाब्दिक अर्थ 'ध्यान' माना जाता है। इसकी शुरूआत महात्मा महाकश्यप नेे की थी तथा यह बौद्ध धर्म का एक सम्प्रदाय है, जो जापान के सेमुराई वर्ग का धर्म है। सेमुराई समाज यौद्धाओं का समाज है। इसे दुनिया की सर्वाधिक बहादुर कौम माना जाता था। झेन का विकास चीन में लगभग 500 ईस्वी में हुआ। चीन से यह 1200 ईस्वी में जापान में फैला। प्रारंभ में जापान में बौद्ध धर्म का कोई संप्रदाय नहीं था किंतु धीरे-धीरे वह बारह सम्प्रदायों में बँट गया जिसमें झेन भी एक था।
ऐसा माना जाता है कि सेमुराई वर्ग को अधिक आज्ञापालक तथा शूरवीर बनाने के लिए ही जेन संप्रदाय का सूत्रपात हुआ था। दरअसल झेन संप्रदाय शिंतो और बौद्ध धर्म का समन्वय था। माना यह भी जाता है कि बौद्ध धर्म को जापान ने सैनिक रूप देने की चेष्ठा की थी, इसीलिए उन्होंने शिंतो धर्म के आज्ञापालक और देशभक्ति के सिद्धांत को भी इसमें शामिल कर सेमुराइयों को मजबूत किया। सेमुराई जापान का सैनिक वर्ग था। 1868 में उक्त सैनिकों के वर्ग का अंत हो गया।
चमचा

प्रकार

बड़े चमचे को चमचा ही कहा जाता है। यह खाना बनाने के काम आता है।
वेस्ट इंडीज क्रिकेट टीम का भारत दौरा

टेस्ट सीरीज

साल 1948 से अब तक 98 मैचों की 24 सीरीज हुई हैं। उसमें भारत ने 10 सीरीज जीते हैं। साल 2003 से अब तक भारत ने कोई सीरीज हारी नहीं।

वनडे सीरीज

साल 1979 से अब तक 130 मैचों की 55 (उसमें विश्व कप, ट्रॉफी, इतर) सीरीज हुई हैं। उसमें भारत ने 16 सीरीज और 4 आईसीसी टूर्नामेंट जीते हैं। साल 2006 से अब तक भारत ने कोई सीरीज हारी नहीं।

टी20ई सीरीज

साल 2009 से अब तक 14 मैचों की 11 (उसमें विश्व कप) सीरीज हुई हैं। उसमें भारत ने 3 सीरीज और 1 आईसीसी टूर्नामेंट जीती हैं।
मार्क सैटिन

मार्क सैटिन (जन्म: 16 नवंबर 1946) एक अमेरिकी राजनीतिक सिद्धान्तवादी, लेखक और समाचार पत्र (न्यूज़लेटर) प्रकाशक है। वे तीन राजनीतिक दृष्टिकोणों के विकास और प्रसार में योगदान करने के लिए विख्यात है –१९६० दशक में नवशांतिवाद, १९७० और १९८० दशकों में नव युग राजनीति, और १९९० और २००० के दशकों में आमूलवादी केन्द्रवाद।
कुतुबन

इन्हें शेख़ क़ुतुबन के नाम से जाना जाता है। इनका जन्म 1515 ईस्वी (1515 AD) में हुआ माना जाता है। कुतुबन शेख बुरहान के शिष्य थे और शेरशाह के पिता हुसैन शाह के समकालीन थे।

ये सूफी प्रेम काव्य परम्परा के कवि थे। इनका प्रसिद्ध ग्रंथ मृगावती है। इस ग्रंथ में लौकिक प्रेम की आड़ में अलौकिक प्रेम की बडी सुन्दर अभिव्यंजना हुई है। कवि की भाषा अवधी तथा छंद दोहा एवं चौपाई है।
कार्ल पियर्सन

कार्ल पियर्सन FRS [1] HFRSE LLD (/ ɪəpərsearn /; मूल रूप से कार्ल का नाम; २; मार्च १ ;५; - २ 19 अप्रैल १ ९ ३६ [२]) एक अंग्रेजी गणितज्ञ और जीवविज्ञानी थे। उन्हें गणितीय आँकड़ों के अनुशासन की स्थापना का श्रेय दिया जाता है। [३] [४] उन्होंने 1911 में यूनिवर्सिटी कॉलेज लंदन में दुनिया के पहले विश्वविद्यालय सांख्यिकी विभाग की स्थापना की, और बायोमेट्रिक्स और मौसम विज्ञान के क्षेत्र में महत्वपूर्ण योगदान दिया। पियर्सन सामाजिक डार्विनवाद और यूजीनिक्स के भी प्रस्तावक थे। [५] पियर्सन सर फ्रांसिस गैल्टन के एक पात्र और जीवनीकार थे।
कार्ल पियर्सन
एफआरएस
चलती का नाम गाड़ी (धारावाहिक)

सारांश

करन को एक ऐसी गाड़ी मिलती है, जो उससे बात करती है। उसकी आवाज केवल करन को ही सुनाई देती है। जब जब वह किसी परेशानी में पड़ जाता है, तब तब उसे गाड़ी कोई सुझाव दे देता है। जिसके बाद उसकी समस्या का समाधान हो जाता है। मुख्यतः समाधान का हल गाड़ी से जुड़ा होता है।
अन्डोर्रा

एंडोरा या मरीना डि एंडोरा जिसे अक्सर कहा जाता है, इटली का रिवेरा पर एक बसा शहर है, जो सोगोना प्रांत का हिस्सा है।
भूगोल और जलवायु [संपादित करें]
अंडोरा भी पूर्व में कैपो मेले और पश्चिम में कैपो मीमोसा के बीच इतालवी रिवेरा के पश्चिमी भाग में स्थित है। इस तटीय क्षेत्र को रिवेरा डेले पाल्म (रिवेरा ऑफ पाम्स) कहा जाता है, जो सवोना पर केंद्रित है। पश्चिम में रिवेरा देई फ़्यूरोर (फूलों का रिवेरा) है, जो फ्रेंच सीमा से चेरो तक फैला है। अन्डोरा की आबादी 2008 में आईएसटीएटी की 7,638 की आबादी थी, जो गर्मियों के महीनों में लगभग 10 गुना अधिक थी।
मूल शहर मेरुला नदी के बाएं किनारे से कम पहाड़ी पर स्थित है जहां समुद्र में बहती है मरीना डि एंडोरा विकास है जो मध्य युग से समुद्रतट के साथ फैलता है, सबसे पहले मछली पकड़ने और नाव निर्माण केंद्र के रूप में, फिर पिछले 50 वर्षों में एक पर्यटक रिज़ॉर्ट के रूप में। यह प्रांत के मुख्य शहर सवोना से 55 किलोमीटर (34 मील) है, जो 15 किलोमीटर (9 मील) इंपीरिया से, 40 किलोमीटर (25 मील) सैनरेमो से और जेनोआ से 100 किलोमीटर (62 मील) यह क्षेत्र इनगाउन के माउंटेन कम्युनिटी का हिस्सा है। अंडोरा से संबंधित कुछ पारिशियों में कॉना, कोला मिकेरी, सान बर्टोलोमोओ, सैन पिएत्रो, स्टेलैनेलो और रोलो शामिल हैं।
न्यू यॉर्क (फिल्म)

कलाकार

न्यूयॉर्क संयुक्त राज्य अमेरिका में 2008 से आरम्भ होती है जिसमें, उमर ऐजाज़ (नील नितिन मुकेश) की टैक्सी के ट्रंक में बन्दुकें मिलने के कारण फेडरल ब्यूरो ऑफ इन्वेस्टिगेशन उसे गिरफ्तार कर लेती है। उमर दिल्ली मूल का एक जवान मुस्लिम व्यक्ति है।
तिहामाह

तिहामाह या तिहामा (अंग्रेज़ी: Tihamah, अरबी: تهامة‎) अरबी प्रायद्वीप का लाल सागर के साथ लगने वाला एक बारीक़ तटवर्ती क्षेत्र है जो आधुनिक सउदी अरब और यमन के देशों में आता है। बड़े अर्थ में तिहामाह अक़ाबा की खाड़ी से लेकर बाब अल-मनदेब जलडमरू तक विस्तृत है लेकिन अक्सर यह नाम केवल उस क्षेत्र के दक्षिण आधे भाग को लगाया जाता है, जो जद्दाह से शुरू होकर दक्षिण में असीर प्रान्त और यमन के पश्चिम में आता है।

वर्णन

तिहामाह के अधिक भाग में रेत के टीले और मैदान फैले हुए हैं। इसका अधिकतर भाग शुष्क है हालांकि कहीं-कहीं पर नख़लिस्तान (ओएसिस) भी मिलते हैं। यमन के अल-हुदैदाह, मोख़ा और ज़बीद तथा सउदी अरब के जाज़ान, अल-क़ुनफ़ुदाह​, बारिक़ और अल-लीथ़​ इस क्षेत्र में स्थित कुछ महत्वपूर्ण शहर हैं। तिहामाह का अधिकतर तट आने वाली नौकाओं के लिए ख़तरनाक है और इसपर बहुत कम बंदरगाहें हैं (विशेषकर उत्तरी भाग में)।
आधुनिक काल में तिहामाह को तीन हिस्सों में विभाजित किया जाता है जिनका नाम उनसे पूर्व में स्थित अंदरूनी क्षेत्रों पर पड़ा है। सबसे उत्तर में हिजाज़ से पश्चिम में तिहामत अल-हिजाज़ है, उस से दक्षिण में असीर क्षेत्र से लगा हुआ तिहामत असीर है और सबसे नीचे तिहामत अल-यमन है। मध्य और दक्षिणी क्षेत्र अरबी प्रायद्वीप के तटवर्ती कोहरा रेगिस्तान का हिस्सा है।
तिहामाह दुनिया के सबसे गर्म क्षेत्रों में से एक है। गर्मियों में अल-हुदैदाह का तापमान ४३ सेंटीग्रेड का हो सकता है और दोपहर के १२ बजे यहाँ नमी का स्तर ४०-६०% के आसपास रहता है। बाहर से आये लोग ऐसे मौसम में बहुत घुटन महसूस करते हैं। 'तिहामाह' शब्द का अर्थ ही 'गरम धरती' होता है। इस क्षेत्र के कुछ भागों में मानसून साल में दो बार बारिश लाता है - मार्च-अप्रैल में माध्यम बारिश और फिर जुलाई से सितम्बर में अधिक बारिश।
राजीव गाँधी ह्त्या

अंतिम संस्कार

राजीव गाँधि की ह्त्या के बाद उनका विकृत् शरीर ह्वाई जहास के द्वारा दिल्ली के पालम ह्वाई अडडे पर लाया गया | वहा से उनका शरीर शव-परीक्षा और संगठन के लिये आल इंडिया इंस्टीट्यूट ऑफ मेडिकल साईन्स पहुंचाया गया | उनका राजकिय क्रिया कर्म २४ मई १९९१ को हुया था| उसका प्रसारन राष्ट्रीय और अन्तर राष्ट्रीय स्तर पर हुआ|इस मे शामिल होने देश विदेश के कई नेता आये | उनका दाह-संस्कार यमुना नदी के तट पर हुया, ठीक उसी स्थान पर जहाँ उनकी माता, भाई, दादा और महात्मा गाँधी का दाह-संस्कार हुआ था | आज उस स्थान को वीर भूमि के नाम से पह्चाना जाता है ||

जांच

राजीव गाँधि की ह्त्या होने के बाद, चन्द्रशेखर के सरकार ने तुरंत यह मामला २४ मई १९९१ को सीआईडी के ह्वाले कर दिया| इस एजेंसी ने राजीव गाँधि की ह्त्या का कारण जानने के लिये डॉ कारतिकेयन 
के नियंत्रण से एक विशेष जांच कि स्थप्ना कि| एसआईटी जाँच-पड़ताल के अनुसर इस मे लिट्टे का हाथ था, ईस आरोप को उच्चतम न्यायालय ने भी पक्का किया|| आगे जाचँ लगाने पर पता चला की इसमे डीएमके दल का भी हाथ था| रिपोर्ट के अनुसार डीएमके दल ने लिट्टे को शरणस्थान दिया था और इस से उनका काम बहुत आसान हो गया|
क्मीश्न रिपोर्ट के अनुसार सन १९८९ को आम राजनीतिक झुकाव का स्थायीकरण होने पर भारत मे तमिल लोगो के आपराधिक और राष्ट्र विरोधी कर्मो को रोक ने के बजाय उन्हे प्रोत्साह्न किया गया | ईस रिपोर्ट से यह भी ज्ञान पडता है की जाफ्ना मे लिट्टे के नेताओं के कब्जे मे कुछ सांकेतिक शब्दों में बदले हुए संदेश थे जिनका विनिमय डीएमके दल के केंद्र सरकार और राज्य सरकार के बीच हुआ था | ईस संदेश को बाद मे संकेत-वाचन करने पर जान पडा की यह राजीव गाँधि की ह्त्या से संबंधित थे | नोवेम्बेर १९९८ मे रिपोर्ट के लिक होने पर कॉँग्रेस पार्टी ने प्रधान मंत्री आईके गुजराल का संयुक्त मोर्चा सरकार गिरा दिया | कॉँग्रेस पार्टी ने डीएमके दल पर राजीव गाँधि की ह्त्या का आरोप लगाया और इस संयुक्त मोर्चा सरकार से निकाल देने की माँग कि | एसआईटी जाँच रिपोर्ट, न्यायमूर्ति वर्मा रिपोर्ट और जैनकमीशन रिपोर्ट छान - बिन करने के बाद यह समाप्त किया जा सकता है कि राजीव गाँधि की ह्त्या एक शनिक मामला नही था बलकी यह बडी समझदारी से आयोजित किया गया था और इस मे शामिल होने वाले लिट्टे से बढ़कर दुसरे स्रोत थे |

अपराधी

राजीव गाँधि की ह्त्या लिट्टे आत्मघाती हमलावर Thenmozhi राजरत्नम भी धनु के रूप में जाना जाता है। बाद में, आत्मघाती हमलावर का असली नाम गायत्री के रूप में जाना जाने लगा |

उच्चतम न्यायालय का फैसला

भारत उच्चतम न्यायालय के फैसले, न्यायाधी थॉमस द्वारा, ह्त्या का कारण था लिट्टे प्रमुख का राजीव गाँधि के खिलाफ व्यक्तिगत दुश्मनी | इस के अतिरिक्त राजीव गाँधि के प्रशासन
से अन्य तमिल उग्रवादी संगठनों जैसे PLOTE नाराज थे, उन्होने सन १९८८ मे मालदीव के सैन्य तख्तापलट पीछे कर लिया |
खाद्य तेल

खाद्य तेल या पाक तेल (खाना पकाने में काम आने वाले तेल), वनस्पतियों से प्राप्त वसा का परिशुद्ध रूप होते हैं। यह सामान्य तापमान पर तरल अवस्था में रहते हैं। (नारियल तेल और ताड़ का तेल जैसे संतृप्त तेल अन्य तेलों की तुलना में सामान्य तापमान पर अधिक ठोस होते हैं)।
खाद्य तेलों के उदाहरण हैं: सरसों का तेल, जैतून का तेल, ताड़ का तेल, सोयाबीन तेल, कनोला तेल, कद्दू के बीज का तेल, मक्का का तेल, सूरजमुखी तेल, मूंगफली तेल, तिल का तेल, चावल की भूसी का तेल आदि। इनके अलावा और भी बहुत से वनस्पति तेलों का प्रयोग खाना पकाने में किया जाता है।
जब हम खास तौर पर "वनस्पति तेल" की बात करते हैं तब हमारा अभिप्राय किसी खास तेल या तेलों के मिश्रण से तैयार किसी विशिष्ट तेल से होता है। खाद्य तेलों में ताजा जड़ी बूटी, लहसुन, मिर्च आदि जैसे खाद्य पदार्थों को मिलाकर उनका खास स्वाद और खुशबू प्रदान की जा सकती है। हालांकि यदि इन खुशबूदार तेलों का भंडारण एक लंबे समय के लिए करना हो तो उनमें जीवाणु पनप सकते हैं।
चिन राजवंश

चिन राजवंश (चीनी:秦朝, चिन चाओ; अंग्रेज़ी: Qin Dynasty) प्राचीन चीन का एक राजवंश था जिसने चीन में २२१ ईसापूर्व से २०७ ईसापूर्व तक राज किया। चिन वंश शान्शी प्रांत से उभर कर निकला और इसका नाम भी उसी प्रांत का परिवर्तित रूप है। जब चिन ने चीन पर क़ब्ज़ा करना शुरू किया तब चीन में झोऊ राजवंश का केवल नाम मात्र का नियंत्रण था और झगड़ते राज्यों का काल चल रहा था। चिन राजवंश उन्ही झगड़ते राज्यों में से एक, चिन राज्य (秦国, चिन गुओ), से आया था। सबसे पहले चिन ने कमज़ोर झोऊ वंश को समाप्त किया और फिर बाक़ी के छह राज्यों को नष्ट कर के चीन का एकीकरण किया। शक्तिशाली होने के बावजूद चिन राजवंश बहुत कम काल तक सत्ता में रहा और उसके बाद चीन में हान राजवंश का उदय हुआ।

शासनकाल

अपने शासनकाल में चिन राजवंश ने व्यापार बढ़ाया, कृषि में उन्नति की और सैन्य रूप से अपने साम्राज्य को सुरक्षित किया। इसमें एक बड़ा क़दम जागीरदारों को हटाना था, जिनका झोऊ ज़माने में हर किसान मोहताज होता था। इस से देश की जनता पर सम्राट का सीधा नियंत्रण हो गया जिस से उसमें बड़े काम करने की क्षमता आ गई। उन्होंने उत्तर के क़बीलियाई लोगों से लगातार आते हमलों को कम करने के लिए चीन की महान दीवार का निर्माण करवाना शुरू किया। चीनी लिपि का और विकास करवाया गया, वज़नों-मापों के लिए कड़े मानक बनवाये गए (जिस से व्यापार और बेच-ख़रीद में आसानी हो गई और विवाद कम हो गए) और मुद्रा (सिक्के और नोट) का विकास किया गया। चिन शासक न्यायवाद में विश्वास रखते थे और इस विचारधारा के अंतर्गत शासकों को अपने नागरिकों पर कड़ा नियंत्रण रखने की सीख दी जाती थी। उन्होंने पहले गए राजवंशों का नाम हमेशा के लिए मिटाने की कोशिश में प्राचीन किताबें और ग्रन्थ जलवाए और ४०० से अधिक विद्वानों को जिंदा दफ़न करवाया। इस से चीन में जो बुद्धिजीवियों का स्वतन्त्र वातावरण चल रहा था, जिसे सौ विचारधाराएँ कहा जाता है, समाप्त हो गया। इन चीज़ों से आने वाले विद्वानों में चिन के अच्छे कामों के बावजूद उन के लिए एक घृणा भी पैदा हो गई। चीन में इस घटना को 'किताब जलाना और विद्वान दफ़नाना' कहा जाता है, जिसके लिए चीनी भाषा में वाक्य 'फ़ेन शू कंग रु' (焚書坑儒) है। जब भी कोई तानाशाह विचारों और बुद्धिजीवियों को कुचलना चाहता है तो चीनी संस्कृति में इस सूत्रवाक्य का प्रयोग होता है।

राजवंश का अंत

चिन राजवंश की सरकार भारी-भरकम और धीमी थी लेकिन सैनिक मामलों में उन्होंने हमेशा नई तकनीकें अपनाई। फिर भी एक शक्तिशाली सेना के बावजूद भी चिन राजवंश बहुत कम समय के लिए चला। जब पहला चिन सम्राट २१० ईसापूर्व में मरा तो उसके दो मंत्रियों ने उसके बेटे को गद्दी पर यह समझकर बैठाया कि उसके ज़रिये वे स्वयं राज करेंगे। इस इरादे के बावजूद, इन दोनों में आपस में लड़ाई हो गई, जिस से वे दोनों और नया सम्राट, तीनों ही अपनी जानों से हाथ धो बैठे। राजवंश में इन कमज़ोरियों को देखकर विद्रोह भड़कने लगे और एक चू राज्य (楚國, चू गुओ) के नेता ने सत्ता पर क़ब्ज़ा कर लिया। उसी ने फिर हान राजवंश की नीव रखी। चिन राजवंश के इतनी जल्दी डूब जाने के बाद भी उसका प्रभाव आने वाले राजवंशों पर रहा और माना जाता है कि विश्व में 'चीन' देश का नाम इसी राजवंश से पड़ा है।
१९०४ ईसा पूर्व

१९०४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९०४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।